CELEX: 32011D0320
Language: lv
Date: 2011-05-27 00:00:00
Title: 2011/320/ES: Komisijas Lēmums ( 2011. gada 27. maijs ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū hroma pikolinātu kā jaunu pārtikas produktu sastāvdaļu (izziņots ar dokumenta numuru C(2011) 3586)

31.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 143/36
            
         KOMISIJAS LĒMUMS
   (2011. gada 27. maijs),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū hroma pikolinātu kā jaunu pārtikas produktu sastāvdaļu
   (izziņots ar dokumenta numuru C(2011) 3586)
   (Autentisks ir tikai teksts angļu valodā)
   (2011/320/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Cantox Health Sciences International uzņēmuma Nutrition 21 vārdā 2009. gada 6. aprīlī Īrijas kompetentajām iestādēm iesniedza lūgumu par hroma pikolināta kā jaunas pārtikas produktu sastāvdaļas laišanu tirgū.
            
         
               (2)
            
            
               Īrijas kompetentā pārtikas novērtēšanas iestāde 2009. gada 24. aprīlī izdeva sākotnējo novērtējuma ziņojumu. Šajā ziņojumā tā secināja, ka nepieciešams papildu novērtējums.
            
         
               (3)
            
            
               Komisija par lūgumu 2009. gada 30. aprīlī informēja visas dalībvalstis. Eiropas Pārtikas nekaitīguma iestādei (EFSA) 2009. gada 12. augustā tika lūgts veikt novērtējumu.
            
         
               (4)
            
            
               Pēc Komisijas lūguma EFSA2010. gada 10. novembrī pieņēma atzinumu (2) par hroma pikolināta kā hroma avota, kas uztura apsvērumu dēļ pievienots vispārējai lietošanai paredzētiem pārtikas produktiem un īpašas diētas pārtikas produktiem, nekaitīgumu. EFSA savā atzinumā secināja, ka hroma pikolināts ir nekaitīgs, ja kopējā hroma deva nepārsniedz 250 μg dienā, kas ir Pasaules Veselības organizācijas noteiktā vērtība hroma papildus uzņemšanai, kuru nevajadzētu pārsniegt.
            
         
               (5)
            
            
               Komisijas 2009. gada 13. oktobra Regulā (EK) Nr. 953/2009 par vielām, ko īpašu uztura apsvērumu dēļ var pievienot īpašas diētas pārtikas produktiem (3), un/vai Eiropas Parlamenta un Padomes 2006. gada 20. decembra Regulā (EK) Nr. 1925/2009 par vitamīnu un minerālvielu, un dažu citu vielu pievienošanu pārtikai (4) ir izstrādāti īpaši noteikumi vitamīnu, minerālvielu un dažu citu vielu lietošanai pārtikas produktos. Hroma pikolināta lietošana jāatļauj, neskarot šo tiesību aktu prasības.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Hroma pikolinātu kā hroma avotu, kas aprakstīts pielikumā, var laist Savienības tirgū kā jaunu pārtikas produktu sastāvdaļu, kas izmantojama pārtikas produktos, neskarot īpašos noteikumus Regulā (EK) Nr. 953/2009 un/vai Regulā (EK) Nr. 1925/2006.
   2. pants
   Ar šo lēmumu atļautās jaunās pārtikas produktu sastāvdaļas nosaukums uz to saturoša pārtikas produkta etiķetes ir “hroma pikolināts”.
   3. pants
   Šis lēmums ir adresēts Nutrition 21, Inc., 4 Manhattanville Road, Purchase, New York 10577, USA.
   
      Briselē, 2011. gada 27. maijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2010; 8(12):1883.
   
      (3)  OV L 269, 14.10.2009., 9. lpp.
   
      (4)  OV L 404, 30.12.2006., 26. lpp.
   
      PIELIKUMS
      
         HROMA PIKOLINĀTA SPECIFIKĀCIJA
      
      Apraksts Hroma pikolināts ir sarkanīgs birstošs pulveris, kas nedaudz šķīst ūdenī pie pH 7. Sāls šķīst arī polāros organiskos šķīdinātājos.
      Hroma pikolināta ķīmiskais nosaukums ir tris(2piridīnkarboksilāt-N,O)hroms(III) jeb 2-piridīnkarbonskābes hroma (III) sāls.
      
         CAS numurs: 14639-25-9
      Ķīmiskā formula: Cr(C6H4NO2)3
      
      Struktūrformula: 
      
         
      
                  Hroma pikolināta ķīmiskās īpašības
               
            
                  Hroma pikolināts
               
               
                  vairāk par 95 %
               
            
                  Hroms (III)
               
               
                  12–13 %
               
            
                  Hroms (VI)
               
               
                  nav
               
            
                  Ūdens
               
               
                  ne vairāk par 4 %